In nomine Patris et Filii et Spiritus Sancti, amen. Ego Willermus de Branciduno, canonicus Cabilonensis, sane mentis et corporis mei compos, de rebus meis dispono in hunc modum. In primis eligo sepulturam meam in monasterio Firmitatis; do etiam fratribus ejusdem monasterii et lego quinque solidos annuatim solvendos eisdem, pro remedio animę meę et antecessorum meorum, de moneta Trinorchiensi vel equipollenti supra redditus meos de Sans in parrochia Sancti Juliani, in die obitus mei eisdem fratribus sexaginta solidos Divionensium pro pitantia. Do et lego ecclesię Sancti Vincentii Cabilonensis mansum meum de Moloi, situm apud Martoille in parrochia Branciduni, quem mansum Martinus de Moloy et sui pares tenent pro anniversario meo annuatim faciendo, et in die obitus mei plenariam distributionem panis, vini et nummorum. Do, lego domino episcopo Cabilonensi viginti solidos Divionensium, decano Cabilonensi viginti solidos, magistro Garnerio viginti solidos, eidem Garnerii vicario V solidos, ejusdem Garnerii clerico duos solidos, magistro Joanni, rectori scolarum Cabilonensium, quinque solidos; capellanis suburbanis, unicuique tricenarium unum; Domui Dei Cabilonensis unum bichetum siliginis; Leprosarię Cabilonensi unum aliud bichetum siliginis; tribus neptibus meis monialibus de Lencherre, unicuique duo bicheta siliginis; conventui ejusdem loci viginti solidos in die obitus me, Petro, servienti meo, sex bichetos bladi, quattuor de siligine et duos de frumento, et unam culcitram cum suo cossino et cum duobus linteaminibus; Petro, clerico, qui mihi servivit, tres bichetos bladi, duos de siligine et unum de frumento; Girardo, clerico filio Renaudi de Branceduno, tantumdem Petronille, pediseque mee, unam culcitram cum cossino; operi ecclesię Sancti Vincentii viginti solidos, predictos vero quinque solidos quos ego dedi, legavi fratribus Firmitatis annuatim solvendis solvet Joannes, nepos meus, vel sui, cui Joanni ego dedi, legavi et concessi predictos redditus meos de Sans in perpetuum ab eodem et suis possidendes, alia vero omnia solvet dominus Robertus de Meliciaco, concanonicus meus Cabillonensis et socius, quem ego constitui exequtorem meum in omnibus supradictis faciendis seu exequendis. Et rogavi dominum decanum Cabilonensem quod ipse sit in omnibus sui (?) domini Roberti coadjutor, solvet etiam quatuordecim libras predictus Robertus, quas ego debeo creditoribus meis, in quibus etiam idem Robertus tenetur pro me in manibus prefatorum creditorum, solvet etiam viginti solidos Divionensium rectori scolarum Cabilonensium pro domino Joanne, nepote meo predicto Petronille, pedissece mee, novem solidos. Hec autem supradicta solvet dominus Robertus de fructibus seu redditibus prebendę meę, quos per annum unum retineo pro mihi post obitum meum, et de aliis bonis meis, cui Roberto ego dedi et legavi omnia bona mea et ustensilia, ubicumque sint, sive in domo sive extra domum. Et precepi eidem quod de illis bonis meis adimpleat omnia supradicta, dedi et legavi ecclesie Cabilonensi meum calicem et unum vestimentum paratum pro officio misse de Prime celebrando. In memoriam vero hujus rei et robur testimonium veritatis rogavi dominum decanum Cabilonensem et magistrum Garnerum, archipresbiterum Brissie, sigilla sua apponere presentibus legatis, que et ipsi duxerunt apponenda. Actum anno Domini M°CC°L°, in prima die mensis septembris.